recursal/SuperWikiNEXT-32B huggingface dataset:
অ্যাপলিকেশন ফ্রেমওয়ার্ক
কম্পিউটার বিজ্ঞানে, **অ্যাপলিকেশন ফ্রেমওয়ার্ক**  হলো কোন অ্যাপলিকেশন সফটওয়্যারের প্রামাণিক গঠন বাস্তবায়নের জন্য সফটওয়্যার নির্মাতাদের দ্বারা ব্যবহৃত সফটওয়্যার ফ্রেমওয়ার্ক।

গ্রাফিক্যাল ব্যবহারকারী ইন্টারফেসের জনপ্রিয়তার পর অ্যাপলিকেশন ফ্রেমওয়ার্ক ধীরে ধীরে জনপ্রিয় হওয়া শুরু হয়। এগুলো অ্যাপলিকেশনের জন্য একটি প্রামাণিক গঠন প্রদান করে।প্রোগ্রামাররা একটি প্রামাণিক ফ্রেমওয়ার্ক ব্যবহার করে স্বয়ংক্রিয় গুই তৈরীকরণ হাতিয়ার তৈরীকে আরও সহজবোধ্য মনে করে। উন্নয়নকারীরা সাধারণত অবজেক্ট-ওরিয়েন্টেড প্রোগ্রামিং কৌশল ব্যবহার করে ফ্রেমওয়ার্কে থাকা ক্লাসগুলো সফটওয়্যারের স্বকীয় অংশ গঠনে সহায়তা করে।

উদাহরণ
------

অ্যাপল কম্পিউটার ম্যাকিন্টশের জন্য একেবারের প্রথমদিককার বাণিজ্যিক অ্যাপলিকেশন ফ্রেমওয়ার্ক উন্নয়ন করে, যার নাম ছিলো ম্যাঅ্যাপ (প্রথম মুক্তি ১৯৮৫)। ম্যাকের জন্য আরেকটি উল্লেখযোগ্য ফ্রেমওয়ার্ক হলো মেট্রোওয়ের্কসের পাওয়ারপ্ল্যান্ট, যেটি কার্বন এপিআই ভিত্তিক। ম্যাক ওএসের জন্য কোকোয়া অ্যাপলিকেশন ফ্রেমওয়ার্ককে ভিন্নভাবে উপস্থাপন করে, যেটি নেক্সটের ওয়ানস্টেপ ভিত্তিক।

মুক্ত ও উন্মুক্ত উৎসের সফটওয়্যার ফ্রেমওয়ার্কের মধ্যে আছে মোজিলার, লিব্রাঅফিসের, গ্নোমের, কেডিইর, নেটবিন্সের, ও এক্লিপ্স প্রকল্পের।

বিভিন্ন ফ্রেমওয়ার্ক গ্নু/লিনাক্স, ম্যাকওএস ও উইন্ডোজের জন্য একইসাথে একই উৎস কোড ব্যবহার করে ক্রস-প্ল্যাটফর্ম সফটওয়্যার উন্নয়নে সাহায্য করতে পারে, যার মধ্যে আছে, কিউটি, উইজেট টুলকিট ডব্লিউএক্সউইজেটস, অথবা ফক্স টুলকিট।

ওরাকল অ্যাপলিকেশন উন্নয়ন ফ্রেমওয়ার্ক জাভা-ভিত্তিক সিস্টেমসমূহ তৈরীতে সাহায্য করে।

তথ্যসূত্র
---------

1. ↑  "Object Oriented Application Frameworks"। ১৫ মে ২০১৮ তারিখে মূল থেকে আর্কাইভ করা। সংগ্রহের তারিখ ২৯ মে ২০১১।
2. ↑  "Mozilla Application Framework in Detail"। ২৮ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০২০।
অ্যাপালেশিয়া
**অ্যাপালেশিয়া** (ইংরেজি: Appalachia) বা **অ্যাপালেচিয়া** অথবা **অ্যাপাল্যাচা** মার্কিন যুক্তরাষ্ট্রের পূর্বভাগের একটি অঞ্চল যা দক্ষিণ নিউ ইয়র্ক অঙ্গরাজ্য থেকে শুরু হয়ে উত্তর অ্যালাবামা, মিসিসিপি, এবং জর্জিয়া পর্যন্ত বিস্তৃত।  যদিও অ্যাপালেশীয় পর্বতমালার কিছু অংশ নিউ ইংল্যান্ড হয়ে কানাডা পর্যন্ত বিস্তৃত, তা সত্ত্বেও এগুলিকে অ্যাপালেশিয়া ভৌগোলিক অঞ্চলের অন্তর্গত গণ্য করা হয় না। মূলত পার্বত্য এই অঞ্চলে ২০১০ মার্কিন যুক্তরাষ্ট্রের আদমশুমারি অনুসারে, অঞ্চলটিতে প্রায় ২৫ মিলিয়ন (২.৫ কোটি) লোকের বাসস্থান ছিল। 

অ্যাপালেশিয়া অঞ্চল মার্কিন যুক্তরাষ্ট্রের একটি দারিদ্র‌্যপীড়িত অঞ্চল। এ অঞ্চলের অধিবাসীরা সাংস্কৃতিক ও রাজনৈতিকভাবে রক্ষণশীল। শিক্ষাদীক্ষার দিক থেকেও এ অঞ্চলের লোকেরা বাকি মার্কিন যুক্তরাষ্ট্র থেকে পিছিয়ে। ২০০৮ সালের মার্কিন নির্বাচনে ডেমোক্র‌্যাট প্রার্থী বারাক ওবামা মার্কিন যুক্তরাষ্ট্রের প্রায় সর্বত্র ২০০৪-এর প্রার্থী অপেক্ষা ভাল করলেও কেবল অ্যাপালেশিয়া অঞ্চলে তিনি খারাপ করেন।

তথ্যসূত্র
---------

1. ↑  "Appalachian Region"। Appalachian Regional Commission। ডিসেম্বর ২, ২০০৮ তারিখে মূল থেকে আর্কাইভ করা। সংগ্রহের তারিখ নভেম্বর ২৭, ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Census Population Change, 2000–2010"। Appalachian Regional Commission। জুলাই ১২, ২০১৩ তারিখে মূল থেকে আর্কাইভ করা। সংগ্রহের তারিখ আগস্ট ৯, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সাদেক হোসেন খোকা** (১২ মে ১৯৫২ - ৪ নভেম্বর ২০১৯) ছিলেন বাংলাদেশের একজন রাজনীতিবিদ ও মুক্তিযোদ্ধা। তিনি মন্ত্রী এবং ঢাকা সিটি কর্পোরেশনের সর্বশেষ মেয়র ছিলেন। 

তিনি বাংলাদেশ জাতীয়তাবাদী দল বিএনপির ভাইস চেয়ারম্যান ছিলেন এবং অবিভক্ত ঢাকা মহানগর বিএনপির সভাপতি ছিলেন।

জন্ম ও শিক্ষা
-------------

সাদেক হোসেন ১৯৫২ সালের ১২ মে তারিখ ঢাকায় জন্মগ্রহণ করেন। পৈত্রিক বাড়ি মুন্সীগঞ্জের বিক্রমপুরের সৈয়দপুরে। তার পিতা এম এ করিম সেনাবাহিনীতে চাকুরি করতেন, পরে ব্যবসা শুরু করেন।

খোকা ঢাকা বিশ্ববিদ্যালয়ে পড়াশোনা করেছেন ও মনোবিজ্ঞানে এম.এ. সম্পন্ন করেন। ১৯৭১ সালে ঢাকা বিশ্ববিদ্যালয়ের ছাত্র থাকাকালীন তিনি মুক্তিযুদ্ধে অংশগ্রহণ করেছিলেন।

কর্মজীবন
--------

স্বাধীনতার পরে, তিনি ফুটবল নিয়ে কাজ করেন। তিনি ঢাকা মহানগর ফুটবল সমিতির সাধারণ সম্পাদক পদে এবং বাংলাদেশ ফুটবল ফেডারেশনের যুগ্ম সাধারণ সম্পাদকের পদে পদোন্নতি লাভ করেছিলেন।

সাদেক হোসেন খোকা মাওলানা ভাসানীর ন্যাশনাল আওয়ামী পার্টিতে (ন্যাপ) যোগদানের মাধ্যমে রাজনীতিতে প্রবেশ করেন। পরবর্তীতে বাংলাদেশ জাতীয়তাবাদী দলে (বিএনপি) যোগ দেন এবং বিএনপির ঢাকা মহানগর শাখার সভাপতি নির্বাচিত হন।

১৯৯১ সালের জাতীয় সংসদ নির্বাচনে তিনি আওয়ামী লীগ সভাপতি ও বর্তমান প্রধানমন্ত্রী শেখ হাসিনা কে পরাজিত করে প্রথম সংসদ সদস্য হিসেবে নির্বাচিত হন এবং তাঁর দল সরকার গঠন করলে তিনি যুব ও ক্রীড়া মন্ত্রণালয়ের প্রতিমন্ত্রী হিসেবে দায়িত্ব লাভ করেন। পরবর্তীতে ১৯৯৬ এবং ২০০১ সালেও তিনি সংসদ সদস্য হিসেবে নির্বাচিত হন এবং ২০০১ সালে তাঁর দল সরকার গঠন করলে তিনি মৎস্য ও পশুসম্পদ মন্ত্রণালয়ের মন্ত্রী হিসেবে দায়িত্ব লাভ করেন। 

তিনি অবিভক্ত ঢাকা সিটি করপোরেশন নির্বাচনে জয় লাভের মাধ্যমে ২০০২ সালের ২৫ এপ্রিল অবিভক্ত ঢাকা সিটি কর্পোরেশনের মেয়র হিসেবে দায়িত্ব গ্রহণ করেন। ২০০৪ সালে তিনি মন্ত্রীর পদ থেকে পদত্যাগ করেন, এর আগে তিনি একই সাথে মেয়র ও মন্ত্রী হিসাবে দায়িত্ব পালন করেছিলেন। ক্রীড়া ক্ষেত্রে অবদানের জন্য তাকে জাতীয় ক্রীড়া পুরস্কার ২০০৪ দেয়া হয়।

২০১১ সালে, সরকার সংসদে একটি বিলের মাধ্যমে ঢাকা সিটি কর্পোরেশনকে দুই ভাগে বিভক্ত করে ঢাকা উত্তর ও ঢাকা দক্ষিণ সিটি কর্পোরেশন গঠন করে। তিনি সেই বছরের ২৯ নভেম্বর মেয়রের পদ থেকে পদত্যাগ করেন।

পারিবারিক জীবন
--------------

খোকার স্ত্রী ইসমত হোসেন, একমাত্র মেয়ে সারিকা সাদেক, বড় ছেলে ইশরাক হোসেন ও ছোট ছেলে ইশফাক হোসেন।

সম্মাননা
--------

* জাতীয় ক্রীড়া পুরস্কার ২০০৪

মৃত্যু
------

সাদেক হোসেন খোকা ৪ নভেম্বর ২০১৯ মার্কিন যুক্তরাষ্ট্রের নিউইয়র্কের ম্যানহাটনে স্লোয়ান ক্যাটারিং ক্যানসার সেন্টারে চিকিৎসাধীন অবস্থায় মৃত্যুবরণ করেন। ৭ নভেম্বর তাকে জুরাইন কবরস্থানে সমাহিত করা হয়।

তথ্যসূত্র
---------

1. 1 2  "বীর মুক্তিযোদ্ধা সাদেক হোসেন খোকা আর নেই"।
2. ↑  মাহবুব, মমতাজী (১৬ মে ২০১৫)। "ঐতিহ্যের জগন্নাথ বিশ্ববিদ্যালয়"। *বাংলাদেশ প্রতিদিন*। সংগ্রহের তারিখ ৩০ নভেম্বর ২০১৭।
3. ↑  PM distributes Nat'l Sports Awards  ওয়েব্যাক মেশিনে আর্কাইভকৃত ৮ সেপ্টেম্বর ২০১৮ তারিখে, ডেইলি স্টার
4. ↑  "সাদেক হোসেন খোকা জীবন-মৃত্যুর সন্ধিক্ষণে"। *প্রথম আলো*। সংগ্রহের তারিখ ২০১৯-১১-০৪।
5. ↑  "সাদেক হোসেন খোকা আর নেই"। *jagonews24.com*। সংগ্রহের তারিখ ২০১৯-১১-০৪।
6. ↑  "সাদেক হোসেন খোকা চিরনিদ্রায় শায়িত"। *প্রথম আলো*। সংগ্রহের তারিখ ২০১৯-১১-০৮।
**ব্যক্তিস্বাধীনতা** (ইংরেজি: Civil liberty বা Individual Freedom) হল ব্যক্তিগত অধিকার ও মত প্রকাশের স্বাধীনতা। এটি সরকার সাধারণত নির্ধারিত প্রক্রিয়া ব্যতীত আইন বা বিচারিক প্রক্রিয়া প্রয়োগ করে খর্ব করতে পারে না। যদিও ব্যক্তিস্বাধীনতার ব্যাপ্তি রাষ্ট্রভেদে ভিন্ন হতে পারে, তবু মোটামুটি যে জিনিসগুলো ব্যক্তিস্বাধীনতার মধ্যে পড়ে সেগুলো হল, নির্যাতন থেকে বাঁচার অধিকার, বাস্তুচ্যুত হওয়া থেকে বাঁচার অধিকার, আত্মপক্ষ সমর্থনের অধিকার, সংবাদ মাধ্যমের সহায়তা পাওয়ার অধিকার, ধর্ম পালনের অধিকার, মত প্রকাশের অধিকার, গণতান্ত্রিক অধিকার, নিরাপত্তার ও স্বাধীনতার অধিকার, নিজস্ব গোপনীয়তা রক্ষা করতে পারার অধিকার, আইনের অধিকার, নিরপেক্ষ আদালতে বিচার পাবার অধিকার, এবং জীবন বাঁচানোর অধিকার। ব্যক্তিস্বাধীনতার মধ্যে আরও আছে সম্পত্তির মালিকানার অধিকার ও আত্নরক্ষার অধিকার এবং শরীরের ব্যক্তিগত শুদ্ধতার অধিকার। ইতিবাচক ও নেতিবাচক স্বাধীনতা ও অধিকারের উপর ভিত্তি করে ব্যক্তিস্বাধীনতা ও অন্যান্য বিভিন্ন ধরনের স্বাধীনতার মধ্যে কিছু মৌলিক পার্থক্য আছে।

সারসংক্ষেপ
----------

অনেক সমসাময়িক রাষ্ট্রে ব্যক্তিস্বাধীনতা রক্ষার জন্য সংবিধানে অনুচ্ছেদ, অধিকার সংক্রান্ত বিল ও এরকম বিভিন্ন সাংবিধানিক নথি রয়েছে। অন্য অনেক রাষ্ট্রে অন্যান্য বিবিধ সমন্বয় স্বাক্ষর ও চুক্তির মাধ্যমে এসংক্রান্ত নীতিমালা ও কার্যপ্রণালী প্রয়োগ করে, যেমন ‘ইউরোপিয়ান কনভেনশন অন হিউম্যান রাইটস’ আর ‘ইন্টারন্যাশনাল কভেনেন্ট অন সিভিল এন্ড পলিটিকাল রাইটস’।

ব্যক্তিস্বাধীনতার কিছু অংশের চর্চা নিয়ে কিছু বিতর্ক রয়েছে, যেহেতু সেগুলি অন্য আরও কিছু অধিকার সংশ্লিষ্ট বিষয়ের সাথে জড়িত। এমন উদাহরণের মধ্যে রয়েছে প্রপার্টি রাইট, প্রজনন অধিকার, সিভিল মেরেজ ইত্যাদি। ভিকটিমবিহীন অপরাধের ক্ষেত্রে ব্যক্তিস্বাধীনতার প্রক্রিয়াগুলোর ব্যতিক্রম ঘটে, আরও একটি ক্ষেত্রে ব্যক্তিস্বাধীনতার প্রশ্নবিদ্ধ স্বরূপ দেখা যায়, যুদ্ধকালীন ও জরুরি অবস্থায় কোথায় কি অবস্থায় প্রক্রিয়া চলমান তার উপর ভিত্তি করে ব্যক্তিস্বাধীনতা বিবর্তিত হয়। 
ব্যক্তিস্বাধীনতার সাধারণ বিষয়গুলো এসেছে ১২১৫ সালের ১৫ জুন সম্পাদিত ম্যাগনা কার্টা চুক্তি থেকে, এটি ইংরেজ আইন সংশ্লিষ্ট ও সাংবিধানিক ইতিহাসের এক অতি গুরুত্বপূর্ণ অংশ।

ব্যক্তিস্বাধীনতা সকল মানুষের জন্মগত অধিকার যা নিশ্চিত করা একটা রাষ্ট্রের অপরিহার্য দায়িত্ব।
আগামেমননের তথাকথিত মুখোশ, যা হেনরিখ শ্লিম্যান ১৮৭৬ সালে মাইসেনে আবিষ্কার করেছিলেন
**আগামেমনন** গ্রিক পুরাণের একটি চরিত্র। হোমার তার ইলিয়াডে এই চরিত্রটির উল্লেখ করেছেন।এস্কাইলাসের "অ্যাগামেমনন" নামের একটি নাটক রয়েছে।

অ্যাগামেমনন ছিলেন মাইসিনির রাজা। তাঁর পিতার নাম অ্যাট্রিউস ও মাতার নাম রাণী অ্যারপ। স্পার্টার রাজা মেনেলাউস তথা হেলেনের স্বামী ছিলেন তাঁর ভাই। ক্লাইটেমনেস্ট্রা ছিলেন অ্যাগামেমনেন স্ত্রী। তাঁদের (অ্যাগামেমনন ও ক্লাইটেমনেস্ট্রা'র) সন্তানদের নাম ইফিজিনিয়া, ইলেক্ট্রা (কন্যা) ও অরেস্ট্রিস (পুত্র)। 

ট্রোজান যুদ্ধে অ্যাগামেমনন ছিলেন গ্রিক বাহিনীর কমান্ডার। বর্শা নিক্ষেপে অত্যন্ত পারদর্শী ছিলেন তিনি। এই যুদ্ধে অ্যাগামেমনন আশেপাশের রাজ্যের রাজাদের সম্পৃক্ত করে ১০০০ হাজার যুদ্ধজাহাজ নিয়ে ট্রয়ের উদ্দেশ্যে রওয়ানা দেন। কথিত আছে অ্যাগামেমনন পথিমধ্যে বনদেবী আর্টেমিসের প্রিয় বন্যপ্রাণী এক খরগোশকে শাবকসহ হত্যা করলে বনদেবী ক্রুদ্ধ হয়ে বায়ুপ্রবাহ বন্ধ করে দেন। ফলত অনুকূল বায়ুর অভাবে ট্রয়গামী গ্রিক যুদ্ধজাহাজগুলো অচল হয়ে পড়ে। এমতাবস্থায় আর্টেমিস অ্যাগামেমনন কন্যা ইফিজিনিয়াকে বলি হিসেবে চেয়ে বসেন। ইফিজিনিয়ার বিয়ে ঠিক হয়েছে এমন কথা বলে কৌশলে অ্যাগামেমনন Aulis নামক স্থানে তাকে বলি দেন। পরবর্তীতে এই নির্দয়তার খবর জানতে পেরে রাণী ক্লাইটেমনেস্ট্রা অ্যাগামেমননের বিরুদ্ধে প্রতিশোধস্পৃহা লালন করতে শুরু করেন।

দশ বছর পর যুদ্ধ থেকে ফিরলে, কন্যা হত্যার প্রতিশোধ নিতে অ্যাগামেমননের স্ত্রী ক্লাইটেমনেস্ট্রা তার প্রেমিক এজিস্টাসের সাথে মিলে অ্যাগামেমননকে হত্যা করেন।

হোমার তার মহাকাব্যে অ্যাগামেমননকে একজন অবিবেচক, নির্দয় ও আত্মগরিমায় বিভোর চরিত্র হিসেবে অঙ্কন করেছেন।

তথ্যসূত্র
---------

1. ↑  Homer, *Iliad* 9.145.
***অক্সফোর্ড এনসাইক্লোপিডিয়া অব ইসলামিক ওয়ার্ল্ড*** (ইংরেজি: The Oxford Encyclopedia of the Islamic World) হলো ২০০৯ সালে অক্সফোর্ড বিশ্ববিদ্যালয় থেকে প্রকাশিত বিশ্বের সবচেয়ে দ্রুত বর্ধনশীল ধর্ম ইসলামের সমস্ত দিক এবং সমাজ, রাজনীতি, অর্থনীতি, দৈনন্দিন জীবন, সংস্কৃতি ও চিন্তা সহ যেসব ক্ষেত্রে এটি প্রভাবিত করে তার উপর ব্যাপক এবং ভারসাম্যপূর্ণ পাণ্ডিত্যপূর্ণ রচনা। এটি মূলত ১৯৯৫ সালে প্রকাশিত *অক্সফোর্ড এনসাইক্লোপিডিয়া অব মডার্ন ইসলামিক ওয়ার্ল্ডের* বর্ধিত রূপ। এটি সর্বমোট ৬ খণ্ডে প্রকাশিত হয়। এতে প্রায় ৭৫০টি নিবন্ধ রয়েছে।

বিষয়বস্তু
----------

বিশ্বকোষটির শুরুতে *"ইসলাম: সংক্ষিপ্ত বিবরণ"* শিরোনামে এতে ইসলামের পাঁচটি স্তম্ভ আলোচনা করা হয়েছে। এই দীর্ঘ আলোচনা ইসলামের একটি ইতিহাস প্রদান করে এবং সুন্নি ও শিয়া ইসলামের বিকাশকে স্পর্শ করে। এটি অষ্টাদশ শতাব্দী থেকে বর্তমান পর্যন্ত আধুনিক বিশ্বে ইসলামি সমাজকে আলোচনা করার পাশাপাশি, এটি প্রাক-ইসলামি যুগের ঐতিহাসিক পটভূমির গভীরতা যোগ করে। মুসলিমরা সংখ্যালঘু দেশ সহ এটি ইসলামের পূর্ণ ভৌগোলিক ব্যাপ্তিকেও কভার করে। এতে প্রায় ৩০০ছবি এবং ৪০টি মানচিত্র দৃশ্যমান।

আরও দেখুন
---------

* ইসলাম-সম্পর্কিত বিশ্বকোষের তালিকা

তথ্যসূত্র
---------

1. 1 2  *The Oxford Encyclopedia of the Islamic World* (ইংরেজি ভাষায়)। Oxford University Press। ২০০৯। আইএসবিএন 978-0-19-530513-5।
2. 1 2  Johnson, Wendell G. (২০০৯-০৭-২০)। "A Review of "The Oxford Encyclopedia of the Islamic World""। *Community & Junior College Libraries*। **15** (3): 165–166। আইএসএসএন 0276-3915। ডিওআই:10.1080/02763910903018292।

বহিঃসংযোগ
---------

* গুগল বইয়ে *অক্সফোর্ড এনসাইক্লোপিডিয়া অব ইসলামিক ওয়ার্ল্ড*
আনুমানিক ১৮৫০ এর দিকে করা একটি রঙিন খোদাইয়ের "হিলোটাইপ" আলোকচিত্র। যদিও দীর্ঘ সময় ধরে এটিকে সম্পূর্ণ জালিয়াতি বলে বিশ্বাস করা হয়েছিল, কিন্তু সাম্প্রতিক পরীক্ষায় দেখা গেছে যে লেভি হিল-এর প্রক্রিয়াটি ফটোগ্রাফিকভাবে কিছু রঙের পুনরুত্পাদন করতে সক্ষম, তবে কিছু যায়গায় রঙ আলাদা করে যোগ করে ফুটিয়ে তোলা হয়েছে।
**হেলিওক্রোম** হলো রঙিন আলোকচিত্র তোলার একটি প্রক্রিয়া, বিশেষ করে উনিশ শতকের মাঝামাঝি থেকে বিংশ শতকের প্রথম দিকের পরীক্ষামূলক প্রক্রিয়ার মাধ্যমে এর উদ্ভব। শব্দটি গ্রীক শব্দ "হেলিওস" বা "সূর্য" এবং "ক্রোমা" বা "রঙ" থেকে উদ্ভূত হয়েছিল, যার আক্ষরিক অর্থ দাঁড়ায় "সূর্যের রঙে রঙিন"। ১৮৫০ এর দিকে লেভি হিল-এর "হিলোটাইপস" এর মতো প্রযুক্তিগতভাবে বৈচিত্র্যময় চিত্রগুলিতে এ পদ্ধতির প্রয়োগ করা হয়েছিল (লেভি হিলের নির্দেশনা বইটির শিরোনাম ছিল *A Treatise on Heliochromy* ), ১৮৭০ এর দিকে লুই ডুকস ডু হুরন এই পদ্ধতি অবলম্বনে তৈরি করেন তিন-রঙের কার্বন প্রিন্ট, এবং ১৮৯০ এর দিকে গ্যাব্রিয়েল লিপম্যানের এই একই পদ্ধতি অবলম্বনে তৈরি করেন 'ব্যতিচার রঙিন আলোকচিত্র' পদ্ধতি। কখনও কখনও আলোকচিত্রের রঙ ফুটিয়ে তোলার জন্যেও এ পদ্ধতির প্রয়োগ করা হয়েছিলো।

তথ্যসূত্র
---------

1. ↑  Hill, Levi L. (১৮৫৬)। *A treatise on heliochromy : or, The production of pictures, by means of light, in natural colors. Embracing a full, plain, and unreserved description of the process known as the hillotype, including the author's newly discovered collodio-chrome, or natural colors on collodionized glass ...*। Getty Research Institute। New York : Robinson & Caswell।
2. ↑  Ducos du Hauron, Alcide (১৮৯৮)। *La photographie des couleurs : et les decouvertes de Louis Ducos du Hauron*। Getty Research Institute। Paris : A.L. Guyot।
3. ↑  Lippmann, G. (১৮৯৬-০১-০১)। *On Colour Photography by the Interferential Method*। Royal Society of London।
**আধুনিক গান** হলো প্রগতিশীল চিন্তাপ্রসূত যুগদাবি অনুযায়ী রচিত গান। এ গানের পরিধি ব্যাপক, যুগের সাথে তাল মিলিয়ে এ গানের কথা, সুর, তাল ইত্যাদি বিষয়গুলো ভিন্ন ভিন্ন হয়।

ইতিহাস
------

আধুনিক যুগ শুরুর পর থেকে এ গান ইউরোপে প্রথম শুরু হয়। তারপর বিভিন্ন দেশে বিভিন্ন ভাষায় জীবন ও জগৎ সম্পর্কে নতুন দৃষ্টিভঙ্গি, সুরুচিসম্মত ভাব, ভাষা ও আধুনিক সুর-তাল সমন্বয়ে এর উৎপত্তি। আঠারো শতকের শেষভাগে নিধু গুপ্তের  টপ্পা গানের মাধ্যমে আধুনিক বাংলা গানের সূচনা হয়। সূচনালগ্নে নরনারীর প্রেমবিরহের কাহিনী ছিল এর মুখ্য বিষয়। বৃটিশ ভারতে কলকাতা বেতারে ভাবগীতি ও কাব্যগীতি নামে প্রথম এ গান প্রচারিত হয়। রবীন্দ্রনাথের অনুমোদন সাপেক্ষে দিলীপকুমার রায় প্রথম এ অভিধা ব্যবহার করেন। রবীন্দ্রসঙ্গীত, দ্বিজেন্দ্রগীতি, রজনীকান্তের গান, অতুলপ্রসাদের গান এবং নজরুলসঙ্গীতসহ আধুনিক কালে এ গান প্রচারিত হয়।

বর্তমান অবস্থা
--------------

বর্তমানে লোকগীতি, বাউল গান, কীর্তন গান, শাস্ত্রীয় সঙ্গীত ইত্যাদি ধারার পাশাপাশি আধুনিক বাংলা গান একটি ক্রমবিবর্তনশীল গীতধারা ও সংগীত। এতে কথা, সুর, বাদ্যযন্ত্রের ব্যবহার এবং পরিবেশনায় পাশ্চাত্য সঙ্গীতের অনুকরণ লক্ষ্য করা গেলেও যুগের দাবি অনুযায়ী ক্রমশই এর জনপ্রিয়তা বাড়ছে।

আধুনিক গানের গীতিকার
--------------------

* পুলক বন্দ্যোপাধ্যায়
* প্রণব রায়
* জটিলেশ্বর মুখোপাধ্যায়
* হেমন্ত মুখোপাধ্যায়

তথ্যসূত্র
---------

1. 1 2 3 4  "আধুনিক গান - বাংলাপিডিয়া"। *bn.banglapedia.org*। সংগ্রহের তারিখ ২০২৩-০৬-২৩।
2. ↑  Stace, Wesley (২০২২-১১-০৪)। "'The Philosophy of Modern Song' Review: Bob Dylan Plays DJ"। *Wall Street Journal* (ইংরেজি ভাষায়)। আইএসএসএন 0099-9660। সংগ্রহের তারিখ ২০২৩-০৬-২৩।
মাউন্ট ক্যামেরুনে আগ্নেয় গিরিখাত
বানদুং, ইন্দোনেশিয়ায় একটি আগ্নেয়গিরির গর্ত
**আগ্নেয় গিরিখাত** হলো আগ্নেয়গিরির ক্রিয়াকলাপের কারণে ভূমিতে সৃষ্টি হওয়া একটি গোলাকার নিচু জায়গা। এটি সাধারণত একটি বাটি আকৃতির বৈশিষ্ট্যের হয় যার মধ্যে ভেন্ট সংঘটিত হয়। আগ্নেয়গিরির অগ্ন্যুৎপাতের সময়, গলিত ম্যাগমা এবং আগ্নেয় গ্যাস ভূগর্ভস্থ ম্যাগমা চেম্বার থেকে উঠে একটি নল আকৃতির নালীর মাধ্যমে, যতক্ষণ না তারা আগ্নেয় গিরিখাতে পৌঁছায়। সেখান থেকে গ্যাস বায়ুমণ্ডলে প্রবেশ করে এবং ম্যাগমা লাভা হিসাবে বিস্ফোরিত হয়। একটি আগ্নেয় গিরিখাত বড় আকারের হতে পারে এবং কখনও কখনও বিশাল গভীরতারও হতে পারে। বিশেষ ধরনের বিস্ফোরক অগ্ন্যুৎপাতের সময়, একটি আগ্নেয়গিরির ম্যাগমা চেম্বার তার উপরের একটি এলাকা কমে যাওয়ার জন্য যথেষ্ট খালি হতে পারে, যা ক্যালডেরা নামে পরিচিত এক ধরনের বৃহত্তর নিচু জায়গা গঠন করে।

ভূতাত্ত্বিকতা
-------------

বেশিরভাগ আগ্নেয়গিরির মধ্যে লাভা প্রবাহ এবং টেফ্রার মতো অগ্ন্যুত্পাত আগ্নেয়গিরির জমার কারণে গঠিত পর্বতের শীর্ষে গর্তটি অবস্থিত। এই ধরনের **শিখরে গর্ত** তৈরি করে শেষ হওয়া আগ্নেয়গিরিগুলো সাধারণত শঙ্কুগত আকারে থাকে। অন্যান্য আগ্নেয়গিরির ক্ষেত্রে গর্তগুলো আগ্নেয়গিরির তলদেশে পাওয়া যায় এবং এগুলিকে সাধারণত পার্শ্ববর্তী গর্ত হিসাবে উল্লেখ করা হয়। কিছু আগ্নেয় গিরিখাত সম্পূর্ণ বা আংশিক বৃষ্টি অথবা গলিত বরফ দিয়ে পূর্ণ হতে পারে যার ফলে আগ্নেয় হ্রদ গঠিত হয়।

বিস্ফোরণ বা বিস্ফোরণ বা লাভা দ্বারা বা পরে ক্ষয়ের মাধ্যমে একটি বিস্ফোরণের সময় একটি গর্ত ভেঙে যেতে পারে। ভাঙা ক্র্যাটারগুলির একদিকে অনেক কম রিম রয়েছে। (আগ্নেয় গিরিখাত)

কিছু আগ্নেয়গিরি, যেমন মার, একা একটি গর্ত নিয়ে গঠিত যেখানে পাহাড়ের সংখ্যা খুবই কম। এই আগ্নেয় বিস্ফোরণ গর্ত তখনই গঠিত হয় যখন ম্যাগমা পানি স্যাচুরেটেড পাথরের মাধ্যমে উঠে এবং একটি ফ্রিয়াটিক অগ্ন্যুৎপাত ঘটায়। ফাটল থেকে সৃষ্ট আগ্নেয়গিরির গর্ত প্রায়ই অন্যান্য স্পষ্ট আগ্নেয়গিরি থেকে দূরে সমভূমিতে সংঘটিত হয়। তবে সব আগ্নেয়গিরি গর্ত গঠন করে না।

ইরাজু আগ্নেয়গিরি, কোস্টা রিকা

আরও দেখুন
---------

* অগ্ন্যুৎপাত
* মিশ্র আগ্নেয়গিরি
* সিন্ডার কোণ

তথ্যসূত্র
---------

1. ↑  "Glossary of Terms: C"। physicalgeography.net। সংগ্রহের তারিখ ২০০৮-০৪-১২।

বহিঃসংযোগ
---------


উইকিমিডিয়া কমন্সে **আগ্নেয় গিরিখাত** সংক্রান্ত মিডিয়া রয়েছে।

* মার্কিন জাতীয় উদ্যান পরিষেবা কর্তৃক প্রকাশিত আগ্নেয়গিরির বৈশিষ্ট্য এবং ভূমির গঠন
* আগ্নেয় গিরিখাত
অ্যামিনের সাধারণ গঠন
**অ্যামিন** হলো জৈব যৌগ এবং যাদের কার্যকরী মূলক হলো -NH 2। গঠনগতভাবে অ্যামিনসমূহ অ্যামোনিয়া থেকে উদ্ভাবিত হয়। এক্ষেত্রে অ্যামোনিয়ার এক বা একাধিক অণু অ্যালকাইল বা অ্যারাইল গ্রুপ দ্বারা প্রতিস্থাপিত হয়। এই নিয়মের একটি ব্যতিক্রম হলো RC(O)NR2, যাকে অ্যামিন না বলে অ্যাসিটামাইড বলা হয়ে থাকে। এদের গঠন ও বৈশিষ্ট্যের মধ্যে যথেষ্ট ভিন্নতা পরিলক্ষিত হয়। যে সকল অ্যামিনের N-H গ্রুপকে N-M গ্রুপ দ্বারা (M = metal বা ধাতু) প্রতিস্থাপিত করা হয় সেগুলোকেও অ্যমিড বলে। ফলে (CH3)2NLi হল লিথিয়াম ডিমেথিলামাইড।

অ্যালিফেটিক অ্যমিন
------------------

নিচের চিত্রাণুযায়ী, প্রাথমিক বা প্রাইমারি অ্যামিন তৈরি হয় যখন তিনটি হাইড্রোজেন অণুর একটি জৈব মূলক দ্বারা প্রতিস্থাপিত হয়। অনুরূপভাবে দুটি H প্রতিস্থাপিত হলে তাকে সেকেণ্ডারি অ্যামিন ও সবকটি হাইড্রোজেন অণু প্রতিস্থাপিত হলে তাকে টার্সিয়ারি অ্যামিন বলে। এই যৌগগুলোর নাইট্রোজেন কেন্দ্র আধানযুক্ত হয়, ফলে তাদের কোয়াণ্টানারি অ্যামোনিয়াম লবণ বলে।

| প্রাইমারি অ্যামিন | সেকেণ্ডারি অ্যামিন | টার্সিয়ারি অ্যামিন |
| --- | --- | --- |
| primary amine | secondary amine | tertiary amine |

অনুরূপভাবে, একাধিক অ্যামিন গ্রুপ সম্পন্ন জৈব যৌগকে ডাইঅ্যামিন, ট্রাইঅ্যামিন, টেট্রাঅ্যামিন ইত্যাদি বলে।

অ্যারোমেটিক অ্যামিন
-------------------

অ্যারোমেটিক অ্যামিনসমূহ অ্যানিলিনরূপে নাইট্রোজেন অণুর সাথে যুক্ত থাকে। অ্যামিন গ্রুপের উপস্থিতি অ্যারোমেটিক চক্রের কার্যকারিতা প্রচুর পরিমাণে বৃদ্ধি করে।

সাধারণ বৈশিষ্ট্যসমূহ
--------------------

1. প্রাইমারি ও সেকেণ্ডারি অ্যামিনের বৈশিষ্ট্যকে হাইড্রোজেন বন্ধন বিশেষভাবে প্রভাবিত করে। এর ফলে সমরূপী ফসফিন থেকে অ্যামিনের স্ফুটনাঙ্ক বেশি, সমরূপী অ্যালকোহল থেকে কম। অ্যালকোহল বা অ্যালকানল অ্যামিনের সাথে সাদৃশ্যপূর্ণ হলেও এতে NR2 এর বদলে একটি -OH গ্রুপ থাকে। যেহেতু অক্সিজেন, নাইট্রোজেন থেকে বেশিমাত্রায় তড়িতঋনাত্মক, তাই RO-*H*, R2N-*H* যৌগের থেকে বেশি অম্লীয়।
2. গ্যাসীয় অ্যামিনসমূহের গন্ধ অ্যামোনিয়ার মত হয়, তরল অ্যামিনের গন্ধ মাছের মত আঁশটে হয়।
3. অধিকাংশ অ্যালিফেটিক অ্যামিন পানিতে দ্রবণীয় হয়ে থাকে। এতে তাদের হাইড্রোজেন বন্ধন গঠনের প্রবণতা পরিলক্ষিত হয়। কার্বন অণূর সংখ্যা বৃদ্ধির সাথে সাথে বিশেষ করে এর সংখ্যা ৬ এর বেশি হলে দ্রাব্যতা কমে যায়।
4. অ্যালিফেটিক অ্যামিনসমূহ জৈব যৌগে অধিকমাত্রায় দ্রবণীয়তা দেখায়।

তথ্যসূত্র
---------

1. ↑  Company, Houghton Mifflin Harcourt Publishing। "The American Heritage Dictionary entry: amine"। *www.ahdictionary.com*। সংগ্রহের তারিখ ২০২০-১১-১০।
**মসজিদ আন-নাহদাহ**, (জাবি :مسجد النهضة; *আন-নাহদাহ মসজিদের* জন্য মালয়) বিশানে অবস্থিত একটি মসজিদ । মসজিদ বিল্ডিং ফান্ড প্রোগ্রামের তৃতীয় ধাপের অধীনে নির্মিত।। ৬ জানুয়ারী, ২০০৬-এ খোলা হয়। এটির প্রায় ৪,০০০ লোকের ধারণ ক্ষমতা রয়েছে।

মসজিদ কমপ্লেক্সের মধ্যে অবস্থিত হারমনি সেন্টার হলো আন-নাহদাহ দর্শনার্থী কেন্দ্র।

জানুয়ারী ২০১৯ অনুসারে, মহিলা উপাসকদের জন্য শুক্রবারের নামাজ উপলব্ধ। মহিলা উপাসকরা ৩ তলা এ অবস্থিত প্রার্থনা হল ব্যবহার করতে পারেন। মহিলা উপাসকরা লিফট ব্যবহার করতে পারেন এবং একই স্তরে ওয়াশরুমে অযু করতে পারেন।

নকশা ধারণা
----------

সিঙ্গাপুরের প্রাণকেন্দ্রে অবস্থিত আন-নাহদাহ মসজিদ হল একটি নতুন প্রজন্মের মসজিদ যা মুসলিম সম্প্রদায়ের ধর্মীয় ও আধ্যাত্মিক উভয় চাহিদা পূরণের পাশাপাশি অন্যান্য সামাজিক পরিষেবার জন্য প্ল্যাটফর্ম প্রদান করে।

ধর্মীয় অনুশীলনের কেন্দ্র হিসাবে এর মৌলিক কার্য সম্পাদন করা ছাড়াও, নকশাটি মসজিদের অন্যান্য স্তম্ভগুলি ধর্মীয় শিক্ষা, পরিবার, যুব ও সামাজিক উন্নয়ন এবং তথ্য পরিষেবা এবং রেফারেলের কেন্দ্র হিসাবে মসজিদকে অন্তর্ভুক্ত করে এবং প্রদান করে।

মসজিদটি এমনভাবে ডিজাইন করা হয়েছে যাতে বেশির ভাগ এলাকা নামাজের জায়গার সম্প্রসারণ হিসেবে ব্যবহার করা যায়।

হারমনি সেন্টার @ আন-নাহদাহ
--------------------------

**হারমনি সেন্টার @ আন-নাহদাহ** হল একটি দর্শনার্থী কেন্দ্র যা মসজিদ আন-নাহদাহের মধ্যে অবস্থিত। ৭ই অক্টোবর ২০০৬-এ প্রধানমন্ত্রী লি সিয়েন লুং আনুষ্ঠানিকভাবে খোলেন, কেন্দ্রটি মজলিস উগামা ইসলাম সিঙ্গাপুরার অন্যতম প্রধান উদ্যোগের প্রতিনিধিত্ব করে সিঙ্গাপুরের সমাজের মধ্যে ইসলাম ও মুসলমানদের সম্পর্কে আরও বেশি বোঝার জন্য। এপ্রিল ২০১৩ সাল থেকে, কেন্দ্রটি উস্তাজ মুহাম্মদ ফজলে জাফর নেতৃত্বে রয়েছেন।

### উদ্দেশ্য

২ তলা হারমনি সেন্টারে প্রদর্শনী, নিদর্শন এবং ইসলামী সভ্যতা এবং জীবনধারা সম্পর্কিত তথ্য প্রদর্শন করা হয়।

পরিবহন
------

অ্যাং মো কিও এমআরটি স্টেশন থেকে মসজিদটিতে সহজে যাওয়া যায়।

আরও দেখুন
---------

* সিঙ্গাপুরে ইসলাম
* সিঙ্গাপুরের মসজিদের তালিকা

তথ্যসূত্র
---------

1. ↑  "MBMF Mosque"। সংগ্রহের তারিখ ১ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "An-Nahdhah"। ১১ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১ জুলাই ২০২০।
3. ↑  "The Harmony Centre, An-Nahdhah Mosque"। ৩ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১ জুলাই ২০২০।
4. ↑  "Project Information"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০০৯-০৮-২১।
5. ↑  "Muis appoints new head for Harmony Centre"। *The Straits Times*। এপ্রিল ১৭, ২০১৪।
6. ↑  "Small Singapore Muslim community plays big role in religious harmony"। সংগ্রহের তারিখ ১ জুলাই ২০২০।

বহিঃসংযোগ
---------

* মুইস
* সিঙ্গাপুরে মসজিদের জন্য পোর্টাল
**অ্যামেলিয়া হর্ন** **অ্যামি হেইনস** এবং **অ্যামেলিয়া বেনেট** নামেও পরিচিত (১৮৩৯-১৯২১) ছিলেন একজন ব্রিটিশ লেখিকা। তিনি ১৮৫৭ সালের ভারতীয় বিদ্রোহের সময় কাউনপুর অবরোধ থেকে বেঁচে যাওয়া একজন ব্যক্তি হিসাবে তার স্মৃতিকথা বর্ণনা করার জন্য পরিচিত, সাটিচৌড়া ঘাট হত্যাকাণ্ডের সময় একজন সোয়ারের দ্বারা অপহরণ করে বন্দী করে রাখা হয়েছিল, যার ফলে বিবিঘর গণহত্যা এড়ানো যায়।

জীবন
----

তিনি ব্রিটিশ মাস্টার মেরিনার ফ্রেডরিক হর্ন এবং এমা হর্নের কন্যা এবং জন হ্যাম্পডেন কুকের সৎ কন্যা এবং কলকাতায় জন্মগ্রহণ করেছিলেন।

তিনি তার মা এবং সৎ বাবার সাথে কাউনপুর অবরোধের অভিজ্ঞতা লাভ করেছিলেন।সাটিচৌড়া ঘাট হত্যাকাণ্ডের সময়, তাকে একজন সোয়ার অপহরণ করেছিল, যে তাকে তার বন্দী স্ত্রী হিসাবে নিয়েছিল। তাই তিনি বিবিঘর হত্যাকাণ্ড এড়িয়ে গেছেন।

অবশেষে সোয়ার তাকে মুক্তি দেয় এবং কলকাতায় তার পরিবারের কাছে ফিরে যাওয়ার অনুমতি দেয়।তিনি রেলওয়ে কর্মকর্তা উইলিয়াম বেনেটকে (মৃত্যু ১৮৭৭) বিয়ে করেছিলেন।

১৮৭২ সালে, তিনি লখনউয়ের আদালতে মৌলভী লিয়াকত আলীর পক্ষে সাক্ষ্য দেন এবং সাক্ষ্য দেন যে তিনি সাটিচৌড়া ঘাট হত্যাকাণ্ডের সময় তাকে রক্ষা করেছিলেন।বিদ্রোহের সময় কমপক্ষে আরও দু'জন মহিলা ছিল যাদের একই পরিণতি হয়েছিল, কারণ বিদ্রোহের সময় উলরিকা হুইলার এবং এলিজা ফ্যান্থোম উভয়কেই একইভাবে অপহরণ করা হয়েছিল।

উত্তরাধিকার
-----------

তিনি বিদ্রোহের সময় তার অভিজ্ঞতার বর্ণনা দিয়ে দুটি স্মৃতিকথার লেখক ছিলেন: প্রথমটি ১৮৫৮ সালে মিসেস অ্যামি হেইন্স নামে এবং দ্বিতীয়টি অ্যামেলিয়া বেনেট নামে প্রকাশিত হয়েছিল, *ঊনবিংশ শতাব্দী এবং ১৯১৩ সালের* *পর* এ প্রকাশিত হয়েছিল।

তথ্যসূত্র
---------

1. ↑  Clare Anderson: *Subaltern Lives: Biographies of Colonialism in the Indian Ocean World, 1790-1920*
মানুষের আঙ্গুলের ছাপের সূক্ষ দৃশ্য
**আঙুলের ছাপ** হল আঙুলের ছাপ থেকে প্রাপ্ত তথ্য। যা কোন কঠিন পদার্থ আঙুলের মাধ্যমে স্পর্শ করলে সৃষ্ঠ হয়। মানুষের ত্বকের 'eccrine glands' থেকে নিঃসরিত ঘাম কোন কঠিন পদার্থ, যেমনঃ কাচ, পালিশ করা পাথর ইত্যাদির উপর আঙুলের ছাপ তৈরী করে। এর বৈজ্ঞানিক নাম *dermatoglyphics*।

ইতিহাস
------

১৮৮০ সাল থেকে গবেষণা শুরু করে ১৮৯২ সালে ইংল্যান্ডে স্যার হেমচন্দ্র বসু এবং কাজি আজিজুল হক আবিষ্কার করেন যে পৃথিবীতে এমন কোনো ব্যক্তি পাওয়া যাবে না যার আঙ্গুলে ছাপ অন্য কোনো ব্যক্তির সাথে হুবহু মিলে যাবে।

ব্যবহার
-------

মাইক্রোসফট ফিঙ্গারপ্রিন্ট রিডার
'ফিঙ্গারপ্রিন্ট রিডার' নামক যন্ত্রের মাধ্যমে আঙুলের ছাপকে ডিজিটাল ডাটায় রুপান্তর করা যায়। একেকজনের একেক রকম আঙ্গুলের ছাপ হওয়ায় এর ব্যবহার অনেক। যেমনঃ

### ব্যক্তির স্বাক্ষর

* জাতীয় পরিচয় পত্রে
* ভিসা আবেদনের জন্য
* মোবাইল বা কম্পিউটারের ব্যক্তি শনাক্ত করন নিরাপত্তা!
* মোবাইল সংযোগ পেতে

### ফরেনসিক

আপরাধী সনাক্তকরন করতে আঙুলের ছাপ অন্যতম মাধ্যম।

### উপস্থিতি নিশ্চিতকরণ

বর্তমানে অনেক স্কুলে ও অফিসে ছাত্র ও অফিসে কর্মরতদের উপস্থিতি নিশ্চিত করতে ফিঙ্গারপ্রিন্ট বা আঙুলের ছাপ ব্যবহার করা হয়।

তথ্যসূত্র
---------

1. ↑  "ভিসা দিতে আঙুলের ছাপ নেবে কানাডা"। *bdnews24.com*। ২০২১-০১-২৪ তারিখে মূল থেকে আর্কাইভ করা। সংগ্রহের তারিখ ২০১৮-০৬-২৯।
2. ↑  "ভারতে মোবাইল ফোনের সংযোগ নিতে আঙুলের ছাপ"। *প্রথম আলো*। সংগ্রহের তারিখ ২০১৮-০৬-২৯। [*স্থায়ীভাবে অকার্যকর সংযোগ*]
আচার মরিচের একটি বয়াম
**আচার মরিচ** বা **আচারযুক্ত মরিচ** হল একটি আচার যা ক্যাপসিকাম মরিচ সংরক্ষণ করে তৈরি করা হয়। সাধারণত ক্যাপসিকাম, ভেষজ খাদ্য উপাদান, মশলা সহ ভিনেগার, গোলমরিচ, ধনে, ডিল এবং তেজপাতা ইত্যাদি উপাদান একসাথে লবনাক্ত জলে ডুবিয়ে রেখে সংরক্ষণ করা হয় এবং এই আচার মরিচ তৈরি করা হয়। আচার মরিচ এমন একটি খাদ্য উপাদান যা সারা পৃথিবীর কোনও না কোনও অঞ্চলে ভিন্ন নামে ও ভিন্ন উপাদান দিয়ে প্রস্তুত হয়।

আচারযুক্ত মরিচের বিবিধ প্রকার বর্তমান। তার মধ্যে উল্লেখযোগ্য উদাহরণ হল কলা মরিচ, কিউবানেল, বেল মরিচ, মিষ্টি আচার মরিচ, গরম *চেরি মরিচ*, এছাড়াও হাঙ্গেরিয়ান মোম মরিচ, গ্রীক মরিচ, সেরানো মরিচ এবং জালাপেনো। এই বিবিধ প্রকার আচার মরিচ নিজ নিজ স্থানীয় অঞ্চলের বাজারে বিক্রি হয়।

নাচোস নামক মেক্সিকান আলুর চিপ্স এবং অন্যান্য মেক্সিকান খাবারের উপরে ছড়ানোর জন্য জালাপেনোর আচার মরিচের প্রায়শই ব্যবহার হয়। এই জালাপেনো মরিচ মেক্সিকোর স্থানীয় উৎপাদিত মরিচ যা স্যান্ডউইচেও ব্যবহার হয়। আচারযুক্ত মরিচ সারা বিশ্বে স্থানীয় উৎপাদিত বিভিন্ন মরিচ দিয়ে প্রস্তুত হয়, যেমন ইতালীয় *পেপেরোনসিনি সোট সেটো* এবং ইন্দোনেশিয়ার *পিকল্ড বার্ডস আই চিলি* এই দুই প্রকার মরিচ থেকেই আচার প্রস্তুত হয়। এছারাও আমেরিকান এবং ল্যাটিন আমেরিকাতেও এর ব্যবহার আছে।

ব্রাইন নামক গরম হলুদ মরিচের আচার সাধারণত মার্কিন যুক্তরাষ্ট্রে দক্ষিণ অঞ্চলের রান্নায় একটি মসলা হিসাবে ব্যবহৃত হয়।

  

মেক্সিকোতে বেশিরভাগ স্থানীয় উৎপাদিত মরিচের আচার প্রস্তুত করে বাজারে বিক্রি করা হয়।

*হুই ফং সিরাচা সস*, যা একধরনের মরিচের আচার, এটি প্রস্তুত করার জন্য মরিচের সংরক্ষণ প্রক্রিয়া শুরু করার আগে মরিচের মধ্যে রসুন এবং চিনি যোগ করা হয়।[]

মেসোআমেরিকার অ্যাজটেক জনগণ সেদেশ স্প্যানিশ উপনিবেশ স্থাপনার আগে মরিচের গরম সস তৈরি করত।

তথ্যসূত্র
---------

1. ↑  "Making Pickled Peppers at Home"। Ext.colostate.edu। ২০১২-০৮-০৩। ২০১২-০৭-১৯ তারিখে মূল থেকে আর্কাইভ করা। সংগ্রহের তারিখ ২০১২-০৮-২৪।
2. ↑  "How to Make Your Own Home Pickled Peppers (complete directions with photos)"। Pickyourown.org। ২০১২-০৪-২৩। সংগ্রহের তারিখ ২০১২-০৮-২৪।
3. ↑  Hill, M.; Kendall, P.। "Making Pickled Peppers at Home"। *Colorado State Extension*। ২১ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৫।
4. ↑  "Taco Bell® | Volcano Nachos"। Tacobell.com। ২০১৩-০৬-২৯ তারিখে মূল থেকে আর্কাইভ করা। সংগ্রহের তারিখ ২০১২-০৮-২৪।
5. ↑  "Jalapeño Pepper Division - COMEXA FOODS"। Comexa.com। ২০১৬-০৩-২৮ তারিখে মূল থেকে আর্কাইভ করা। সংগ্রহের তারিখ ২০১২-০৮-২৪।
6. ↑  THOMPSON, SYLVIA। "A Peck of Pickled Delights : Hot and Sweet Peppers Take the Plunge"। *LA Times*। সংগ্রহের তারিখ ১৮ আগস্ট ২০১৫।
7. ↑  "Texas Pete Products - Pepper Sauce"। Twgarner.com। সংগ্রহের তারিখ ২০১২-০৮-২৪। [*স্থায়ীভাবে অকার্যকর সংযোগ*]
8. ↑  "Pepper Sauce | Lauri Jo's Southern Style Canning"। Local Market South। সংগ্রহের তারিখ ২০১২-০৮-২৪।
9. ↑  *Handbook of food science, technology, and engineering.*। CRC Press। ২০০৬। পৃষ্ঠা 182:4–13। আইএসবিএন 978-0-8493-9849-0।
10. ↑  Olver, Lynne। "FAQs: Aztec, Maya, & Inca foods and recipes"। *The Food Timeline*। সংগ্রহের তারিখ ১৮ আগস্ট ২০১৫।
**অ্যারোসল** ("এরো-সলিউশন") হল বায়ু বা অন্য কোন গ্যাসে সূক্ষ্ম কঠিন কণা বা তরল ফোঁটার সাসপেনশন। অ্যারোসল প্রাকৃতিক বা মানবসৃষ্ট হতে পারে। প্রাকৃতিক অ্যারোসলের উদাহরণ হল কুয়াশা, ধুলো, বন উচ্ছ্বাস এবং গিজার বাষ্প। মানবসৃষ্ট অ্যারোসলের উদাহরণ হল বায়ু দূষণ এবং ধোঁয়া। তরল বা কঠিন কণার ব্যাস সাধারণত 1 èm এর কম; একটি উল্লেখযোগ্য নিষ্পত্তি গতি সঙ্গে বৃহত্তর কণা মিশ্রণ একটি সাসপেনশন তৈরি করে, কিন্তু পার্থক্য পরিষ্কার-কাটা নয়। সাধারণ কথোপকথনে, এরোসল সাধারণত একটি এরোসল স্প্রে বোঝায় যা একটি ক্যান বা অনুরূপ ধারক থেকে একটি ভোক্তা পণ্য সরবরাহ করে। এরোসলের অন্যান্য প্রযুক্তিগত প্রয়োগের মধ্যে রয়েছে কীটনাশক ছত্রভঙ্গ করা, শ্বাসযন্ত্রের অসুস্থতার চিকিৎসা, এবং দহন প্রযুক্তি। রোগ এছাড়াও শ্বাস মধ্যে ছোট ফোঁটা মাধ্যমে ছড়িয়ে পড়তে পারে, এছাড়াও এরোসল (বা কখনও কখনও বায়োএরোসল) বলা হয়।

Mist and fog are aerosols

তথ্যসূত্র
---------

1. ↑  Fuller, Joanna Kotcher (২০২০-১১-১০)। *Surgical Technology – E-Book: Principles and Practice* (ইংরেজি ভাষায়)। Elsevier Health Sciences। আইএসবিএন 978-0-323-43056-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ভ্রূন** ([*Zygote*] ত্রুটি: {{Lang-xx}}: text has italic markup (সাহায্য)) একটি আদি কোষ যা দুইটি গ্যামেট এর মিলনের ফলে সৃষ্টি হয়। যৌন জনন -এ অংশগ্রহণকারী প্রাণীতে শুক্রাণুর ডিম্বাণুর নিউক্লিয়াসের মিলনের ফলে যে জাইগোট সৃষ্টি হয় তা ক্রমাগত বিভক্ত হয়ে পরিস্ফুটনের মাধ্যমে ভ্রুন সৃষ্টি করে।

মানব
----

মূল নিবন্ধসমূহ: মানবদেহের বিকাশ ও মানব নিষেক

মানব নিষেকের ক্ষেত্রে, একটি নির্গত ডিম্বাণু (একটি হ্যাপ্লয়েড সেকেন্ডারি oocyte যার প্রতিলিপি ক্রোমোজোম কপি রয়েছে) এবং একটি হ্যাপ্লয়েড শুক্রাণু কোষ (পুরুষ গ্যামেট) একত্রিত হয়ে জাইগোট নামে একটি একক ডিপ্লয়েড কোষ তৈরি করে।

ভ্রূনের পুষ্টি
--------------

মাতৃ জরায়ুর প্রাচীরের রক্ত থেকেই ভ্রুন অমরার মাধ্যমে প্রয়োজনীয় পুষ্টি উপাদান লাভ করে। শক্তির জন্য ভ্রুন প্রধানত গ্লুকোজকে ব্যবহার করে।ভ্রুনের দেহে উচ্চহারে ফ্যাট এবং প্রোটিন সঞ্চিত হয়। গ্লুকোজ থেকেই অধিকাংশ চর্বি সংশ্লেষিত হয়। মাতৃৃদেহ থেকে ভ্রুন অল্পমাত্রায চর্বি পরিশোষন করে। পুষ্টি সম্পর্কিত সাধারণ বিপাকীয় ঘটনাবলির পাশাপাশি ভ্রুনের দেহে ক্যালসিয়াম, ফসফেট, লৌহ এবং ভিটামিন সংশ্লিষ্ট বিপাকে কিছু গুরুত্বপূর্ণ ঘটনা ঘটে।

আরো দেখুন
---------

* জীবনের উৎপত্তি
* প্রজনন
* কোষ বিভাজন
* শারীরবিদ্যা

তথ্যসূত্র
---------

1. ↑  "English etymology of zygote"। *myetymology.com*।
2. ↑  Blastomere Encyclopædia Britannica. Encyclopædia Britannica Online. Encyclopædia Britannica Inc. 2012. Web. 06 Feb. 2012.
মেজর জেনারেল মুহাম্মদ জিয়া-উর-রহমান, এনডিসি, পিএসসি, বাংলাদেশ সেনাবাহিনীর অ্যার্টডক এর অগ্রদূত জেনারেল অফিসার কমান্ডিং ছিলেন।
**অ্যার্টডক** (**আর্মি ট্রেনিং অ্যান্ড ডকট্রিন কমান্ড**) বাংলাদেশ সেনাবাহিনীতে থাকা একটি গবেষণা-ভিত্তিক গঠনস্তর। এর সদর দপ্তর ময়মনসিংহের ময়মনসিংহ সেনানিবাসে অবস্থিত। এটি প্রশিক্ষণ মূল্যায়ন এবং সংস্কার; অস্ত্র, সরঞ্জাম এবং বল আধুনিকীকরণ; ধারণা এবং মতবাদ সংশোধন উন্নয়ন ইত্যাদি তত্ত্বাবধানের জন্য দায়িত্বপ্রাপ্ত। এটির আওতায় এর সদর দপ্তর, যুদ্ধ দল এবং বাংলাদেশ সেনাবাহিনীর সকল প্রশিক্ষণ প্রতিষ্ঠান রয়েছে। অ্যার্টডকের প্রথম জেনারেল অফিসার কমান্ডিং ছিলেন মেজর জেনারেল মুহাম্মদ জিয়া-উর-রহমান, এনডিসি, পিএসসি।

অ্যার্টডকের বর্তমান জেনারেল অফিসার কমান্ডিং হলেন লেফটেন্যান্ট জেনারেল এস এম মতিউর রহমান, এএপডব্লিউসি, পিএসসি।

মিশন
----

অ্যার্টডকের অফিসিয়াল মিশন বিবৃতিতে বলা হয়েছে:

> বাংলাদেশ সেনাবাহিনীকে যুদ্ধের জন্য প্রস্তুত করা এবং তার ভবিষ্যতের স্থপতি হওয়া।
> 
>

ইতিহাস
------

অতীতে, সেনা সদর দপ্তরে অবস্থিত সামরিক প্রশিক্ষণ অধিদপ্তর বাংলাদেশ সেনাবাহিনীর প্রশিক্ষণ সংক্রান্ত বিভিন্ন ধরনের গবেষণা কাজ পরিচালনার জন্য দায়িত্বপ্রাপ্ত ছিল। তবে, সীমিত সম্পদ এবং জনবলের ঘাটতির কারণে, তারা মতবাদ ও উন্নয়নের ক্ষেত্রে কোন বিস্তৃত গবেষণা ও অধ্যয়ন পরিচালনা করতে পারেনি।

কৌশলগত, অপারেশনাল, কৌশলগত এবং প্রযুক্তিগত উন্নতির জন্য, গবেষণা এবং উন্নয়ন ক্ষমতাকে শক্তিশালী করার জন্য এবং যুদ্ধক্ষেত্রের দৃশ্যকল্পের ক্রমাগত পরিবর্তনের সাথে তাল মিলিয়ে চলার জন্য, দ্রুত প্রযুক্তিগত অগ্রগতির জন্য বাংলাদেশ সেনাবাহিনী ২৫ জুলাই ২০০৭ তারিখে অ্যার্টডক গঠন করে।

প্রশিক্ষণ প্রতিষ্ঠান
--------------------

অ্যার্টডক সকল প্রাতিষ্ঠানিক প্রশিক্ষণের নোডাল এজেন্সি হিসেবে কাজ করে। বাংলাদেশ সেনাবাহিনীর কর্মকর্তা ও সেনা প্রশিক্ষণের জন্য ২০টি ভিন্ন প্রতিষ্ঠান রয়েছে।

* আর্টিলারি সেন্টার এবং স্কুল
* আর্মার্ড কর্পস সেন্টার এবং স্কুল
* ইস্ট বেঙ্গল রেজিমেন্টাল সেন্টার
* ইঞ্জিনিয়ার সেন্টার এবং স্কুল অফ মিলিটারি ইঞ্জিনিয়ারিং
* সিগন্যাল ট্রেনিং সেন্টার এবং স্কুল
* আর্মি মেডিকেল কর্পস সেন্টার এবং স্কুল
* ইলেকট্রিক্যাল মেকানিক্যাল ইঞ্জিনিয়ারিং স্কুল
* অর্ডিন্যান্স সেন্টার এবং স্কুল
* আর্মি সার্ভিস কর্পস সেন্টার এবং স্কুল
* মিলিটারি ইন্টেলিজেন্স স্কুল
* আর্মি স্কুল অফ মিউজিক
* আর্মি স্কুল অফ ফিজিক্যাল ট্রেনিং অ্যান্ড স্পোর্টস
* বাংলাদেশ ইনস্টিটিউট অব পিস সাপোর্ট অপারেশন ট্রেনিং
* বাংলাদেশ পদাতিক রেজিমেন্টাল সেন্টার
* পদাতিক ও যুদ্ধ কৌশল বিদ্যাপীঠ
* বাংলাদেশ মিলিটারি একাডেমি
* আর্মি স্কুল অফ এডুকেশন অ্যান্ড অ্যাডমিনিস্ট্রেশন
* মিলিটারি পুলিশ সেন্টার এবং স্কুল
* নন-কমিশন্ড অফিসার একাডেমি
* ৪০৩ যুদ্ধ গ্রুপ

পরিদর্শন
--------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

তথ্যসূত্র
---------

1. 1 2 3 4  "ARTDOC"। *Army Training and Doctrine Command*। Archived from the original on ২৬ এপ্রিল ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Flag raising ceremony of 403 battle group held"। *The Daily Star* (ইংরেজি ভাষায়)। ২০০৯-১১-২২। সংগ্রহের তারিখ ২০১৭-০৭-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**চিত্রাঙ্গদা** মহাভারত মহাকাব্যের একটি চরিত্র। তিনি রাজা চিত্রবাহনের কন্যা ও অর্জুনের তৃতীয়া স্ত্রী।

জন্ম ও প্রথমজীবন
----------------

মণিপুরের রাজকন্যা চিত্রাঙ্গদা। মণিপুর রাজের ভক্তিতে তুষ্ট হয়ে শিব বর দিয়েছিলেন যে তাঁর বংশে কেবল পুত্রই জন্মাবে। কিন্তু তা সত্বেও যখন রাজকূলে চিত্রাঙ্গদার জন্ম হল রাজা তাকে পুত্ররূপেই পালন করলেন।

রাজকন্যা অভ্যাস করলেন ধনুর্বিদ্যা, শিক্ষা করলেন যুদ্ধবিদ্যা, রাজদণ্ডনীতি।

বিবাহ, সন্তান ও অন্যান্য
------------------------

মণিপুররাজ সিদ্ধান্ত নিয়েছিলেন যে তার কন্যার সাথে কেবলমাত্র মহাবীর অর্জুনের বিবাহ দেবেন। ওইদিকে ইন্দ্রপ্রস্থে সহবাসরত যুধিষ্ঠির ও পাঞ্চালিকে দেখে ফেলে অর্জুনের দ্বাদশ বর্ষ বনবাস হয়। অর্জুন দ্বাদশবর্ষব্যাপী ব্রহ্মচর্য ব্রত পালনের সময় ভ্রমণ করতে করতে এলেন মণিপুররাজ্যে। সেই সময়ে অর্জুন চিত্রাঙ্গদার প্রেমে পড়েন। তার ও চিত্রাঙ্গদার বিবাহ হল। তাঁদের মিলনের ফলে অর্জুনের ঔরসে চিত্রাঙ্গদার গর্ভে সন্তান জন্মায়। তাদের সেই মিলনজাত পুত্রের নাম বভ্রূবাহন।অর্জুন বভ্রূবাহনকে মণিপুরের রাজা বানিয়ে দেন ও নিজের রাজ্যে ফিরে যান।

কবিগুরু রবীন্দ্রনাথ ঠাকুরের ভাষায় -

```
*আমি চিত্রাঙ্গদা - রাজেন্দ্রনন্দিনি*
```

পরবর্তী জীবন
------------

যুধিষ্ঠিরের অশ্বমেধ-যজ্ঞের অশ্বকে নিয়ে যুদ্ধার্থী অর্জুন যখন মণিপুরে এসে পৌঁছলেন, তখন পুত্র বভ্রুবাহন যুদ্ধ না করে ভক্তি সহকারে পিতা অর্জুনকে অভ্যর্থনা জানালেন। অর্জুন পুত্রের এই কাপুরুষতা দেখে যখন ধিক্কার দিচ্ছেন, তখন অর্জুনের দ্বিতীয় স্ত্রী উলুপী ভূমিতল থেকে উঠে এসে নিজেকে বভ্রুবাহনের বিমাতা বলে পরিচয় দিয়ে পুত্রকে বললেন যুদ্ধ করতে। বিমাতার আদেশে তিনি যুদ্ধ শুরু করলেন এবং তাঁর বাণে অর্জুন ভূমিশয্যা নিলেন। বভ্রূবাহনের দ্বারা যুদ্ধে নিহত হওয়ার পরে উলুপী অর্জুনকে পুনরায় জীবিত করে তাকে বসুদের অভিশাপ থেকে মুক্ত করেছিলেন। উলুপী সঞ্জীবন-মণি এনে অর্জুনকে সুস্থ করে বসুগণের শাপের কথা সবাইকে বললেন। অশ্বমেধ যজ্ঞে অর্জুনের আমন্ত্রণে চিত্রাঙ্গদা ও বভ্রূবাহনের সঙ্গে উলুপীও এসেছিলেন এবং পাণ্ডবদের মহাপ্রস্থানে যাওয়া পর্যন্ত পাণ্ডবদের সঙ্গেই ছিলেন। পাণ্ডবরা চলে গেলে তিনি আবার নিজ রাজ্যে ফিরে যান।

সাহিত্য
-------

* চিত্রাঙ্গদা-রবীন্দ্রনাথ ঠাকুর

টীকা
----

* *Citrāngadā* in: M.M.S. Shastri Chitrao, *Bharatavarshiya Prachin Charitrakosha* (Dictionary of Ancient Indian Biography, in Hindi), Pune 1964, p. 213
* *The Mahabharata of Krishna Dvaipayana Vyasa*, trl. from the original Sanskrit by Kisari Mohan Ganguli, Calcutta 1883-1896
* *Chitrangada* in: Wilfried Huchzermeyer, *Studies in the Mahabharata*, edition sawitri 2018, p. 17-19. (also as E-Book)

তথ্যসূত্র
---------

1. ↑  Shastri Chitrao (1964), p. 213
2. ↑  Vettam 1975, পৃ. 97।
3. ↑  Ganguli, Kisari Mohan (১৮৮৩–১৮৯৬)। "SECTION LXXX"। *The Mahabharata: Book 14: Anugita Parva*। Internet Sacred Text Archive। সংগ্রহের তারিখ ৩ এপ্রিল ২০১৬।
4. ↑  Ganguli, Kisari Mohan (১৮৮৩–১৮৯৬)। "SECTION 1"। *The Mahabharata: Book 17: Mahaprasthanika Parva*। Internet Sacred Text Archive। সংগ্রহের তারিখ ৩ এপ্রিল ২০১৬।
**আছাদুজ্জামান মিয়া** (জন্ম ১৪ আগস্ট ১৯৬০) ঢাকা মেট্রোপলিটন পুলিশের ৩৩তম কমিশনার যিনি জাতীয় নিরাপত্তা সংক্রান্ত সেলের প্রধান নির্বাহী হিসেবে দায়িত্ব পালন করছেন।

প্রারম্ভিক জীবন
---------------

আছাদুজ্জামান মিয়া ১৯৬০ সালের ১৪ আগস্ট তৎকালীন পূর্ব পাকিস্তানের যশোরের (বর্তমান ফরিদপুর) আলফাডাঙ্গায় জন্মগ্রহণ করেন। শিক্ষাজীবনে স্নাতকোত্তর সম্পন্নের পর তিনি ১৯৮৮ সালের ১৫ ফেব্রুয়ারি সহকারী পুলিশ সুপার হিসেবে বাংলাদেশ পুলিশ বাহিনীতে যোগদান করেন।

কর্মজীবন
--------

আছাদুজ্জামান মিয়া পুলিশে যোগদানের পর সুনামগঞ্জ, পাবনা, টাঙ্গাইল জেলার পুলিশ সুপার, চট্টগ্রাম ও সৈয়দপুরে রেলওয়ে পুলিশ সুপার ছিলেন। বগুড়ায় প্রথম আর্মড পুলিশ ব্যাটালিয়নের সিও, নোয়াখালীর পুলিশ প্রশিক্ষণ সেন্টার, খুলনা, চট্টগ্রাম, ঢাকা ও হাইওয়ে রেঞ্জের উপমহাপরিদর্শক (ডিআইজি) হিসেবেও তিনি দায়িত্ব পালন করেন। তিনি ২০১৫ সালের ৭ জানুয়ারি ডিএমপি কমিশনার হিসেবে যোগদান করেন।

২০১৯ সালের ১৩ আগস্ট তার চাকরির মেয়াদ শেষ হওয়ার পর তাকে অবসরোত্তর ছুটি বাতিলের শর্তে ১৪ আগস্ট থেকে ১৩ সেপ্টেম্বর পর্যন্ত এক মাস মেয়াদে ডিএমপির কমিশনার পদে চুক্তিভিত্তিক নিয়োগ দেওয়া হয়। ২০১৯ সালের ১৪ সেপ্টেম্বর তাকে মন্ত্রিপরিষদ বিভাগের অধীনে নবগঠিত জাতীয় নিরাপত্তা সংক্রান্ত সেলের প্রধান নির্বাহী কর্মকর্তা পদে চুক্তিভিত্তিক নিয়োগ দেওয়া হয়।

তথ্যসূত্র
---------

1. ↑  "নিরাপত্তা সেলের প্রধান নির্বাহী হলেন আছাদুজ্জামান মিয়া"। *ইত্তেফাক*। সংগ্রহের তারিখ ১৩ নভেম্বর ২০১৯।
2. 1 2  "অবসরের প্রস্তুতিতে আছাদুজ্জামান মিয়া"। *বিডিনিউজ টোয়েন্টিফোর ডটকম*। ১৩ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৯।
3. ↑  "কমিশনারের জীবনী"। *ঢাকা মেট্রোপলিটন পুলিশ*। ২ ফেব্রুয়ারি ২০১৯। Archived from the original on ২ ফেব্রুয়ারি ২০১৯। সংগ্রহের তারিখ ১৩ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
4. ↑  "ডিএমপি কমিশনারের দায়িত্ব হস্তান্তর করলেন মোঃ আছাদুজ্জামান মিয়া"। *ডিএমপি নিউজ*। সংগ্রহের তারিখ ১৩ নভেম্বর ২০১৯।
5. ↑  "নতুন পদে ডিএমপি কমিশনার"। *প্রথম আলো*। সংগ্রহের তারিখ ১৩ নভেম্বর ২০১৯।

উইকিমিডিয়া কমন্সে **আছাদুজ্জামান মিয়া** সংক্রান্ত মিডিয়া রয়েছে।
***আজ*** (হিন্দি: आज), ভারতের হিন্দি ভাষার একটি দৈনিক ব্রডশিট সংবাদপত্র। বর্তমানে বিহার, ঝাড়খণ্ড, উত্তরপ্রদেশ এবং উত্তরাখন্ড রাজ্যের ১২টি শহর থেকে প্রকাশিত হয়।

মূল সংস্করণটি বারাণসীতে প্রকাশিত হয়। পত্রিকাটি শিবপ্রসাদ গুপ্ত নামে এক মুক্তিযোদ্ধা প্রতিষ্ঠা করেছিলেন। ভারতের স্বাধীনতা সংগ্রামের দিনগুলিতে, *আজ* কেবল কারণকেই নয়, এটি হিন্দি ভূমিতে এবং হিন্দি-অ-অঞ্চলের সাধারণদের মধ্যে হিন্দি সাহিত্যের জনপ্রিয়তা ছড়িয়ে দিতে সহায়তা করেছিল। একবার বলা হয়েছিল যে কেউ যদি হিন্দি শিখতে চায় তবে তাদের "*আজ* পড়তে"।

সংক্ষিপ্ত বিবরণ
---------------

এই সংবাদপত্রটি শিবপ্রসাদ গুপ্ত কর্তৃক প্রতিষ্ঠিত হয়েছিল এবং বারাণসী থেকে এর প্রকাশনা ১৯২০ সালের ৫ সেপ্টেম্বর শুরু হয়েছিল। এর প্রথম প্রধান সম্পাদক ছিলেন শ্রী প্রকাশ এবং এর সম্পাদক ছিলেন বিশিষ্ট সাংবাদিক বাবুরাও বিষ্ণু পারাডকর। শ্রী প্রকাশের পদত্যাগ করার পরে, প্যারাডকর ১৯২৪  থেকে ১৯৫৪ সাল পর্যন্ত এর প্রধান সম্পাদক ছিলেন। আরেক প্রখ্যাত সাংবাদিক, রামকৃষ্ণ রঘুনাথ খাদিলকর ১৯৫৪ থেকে ৫৯-পরবর্তী সময়ে প্রধান সম্পাদক ছিলেন।  কমলপতি ত্রিপাঠি এর প্রধান সম্পাদক হিসাবেও দায়িত্ব পালন করেছিলেন। ১৯৭৫ এবং ১৯৮৫ এর মধ্যে, *আজের* ছয়টি নতুন সংস্করণ কানপুর (১৯৭৫), পাটনা (১৯৭৯), গোরক্ষপুর (১৯৮০), এলাহাবাদ, আগ্রা এবং রাঁচি (১৯৮৪) থেকে শুরু হয়েছিল। ১৯৮৯ সালে, জামশেদপুর, ধানবাদ, লখনউ এবং বেরিলি থেকে চারটি নতুন সংস্করণ শুরু হয়েছিল। বর্তমানে পত্রিকার সম্পাদক-প্রধান-শারদুল বিক্রম গুপ্ত। বেরিলি সংস্করণ এবং হালদওয়ানি সংস্করণের জেনারেল ম্যানেজার হলেন সঞ্জীব কৃষ্ণ ত্রিপাঠি। হালদওয়ানি সংস্করণটি ২০১৩ সালে চালু হয়েছিল, দীনেশ যোশীর সহায়তায়, যিনি একজন বিশিষ্ট সাংবাদিক। লখনউ সংস্করণের ইউনিট প্রধান হরিন্দর সিং সাহনি।

তথ্যসূত্র
---------

1. ↑  Ninan, Sevanti (২০০৭)। *Headlines from the Heartland: Reinventing the Hindi Public Sphere*। Sage Publications। পৃষ্ঠা 51। আইএসবিএন 978-81-7829-741-5।
2. ↑  Pandeya, Manju (2003). *Hindi Patrakarita ko Marathibhashi Patrakaron ki Den* (in Hindi), Mumbai:Naman Prakashan, p.53
**লি স্ট্র্যাসবার্গ** (ইংরেজি: Lee Strasberg) (জন্ম: ১৭ নভেম্বর, ১৯০১ – ১৭ ফেব্রুয়ারি, ১৯৮২) একজন মার্কিন চলচ্চিত্র অভিনেতা, পরিচালক, এবং অভিনয় শিক্ষক। ১৯৫১ সালে তিনি নিউ ইয়র্কে অলাভজনক অ্যাক্টরস স্টুডিও-এর পরিচালক হন, যা যুক্তরাষ্ট্রের অন্যতম একটি অভিনয় স্কুল। ১৯৬৯ সালে নিউ ইয়র্কে স্ট্র্যাসবার্গ নিজেই অভিনয় শেখার স্কুল লি স্ট্র্যাসবার্গ থিয়েটার ইন্সটিটিউট গড়ে তোলেন, যেখানে তিনি তার শুরু করা অভিনয় কৌশলগুলো শিক্ষা দিতেন।

তার প্রাক্তন ছাত্র এলিয়া কাজানের পরিচালিত চলচ্চিত্র *ইস্ট অফ এডেন*(১৯৫৫)-এর জন্য তিনি জেমস ডিনের সাথে যৌথভাবে একাডেমি পুরস্কারের জন্য মনোনয়ন লাভ করেছিলেন। বর্তমান বছরগুলোতে সিডনি লুমেটের মতো পরিচালকরা স্ট্র্যাসবার্গের তত্ত্বীয় অভিনয়কে অনুসরণ করেন।

তথ্যসূত্র
---------

1. ↑  *The World of the Theatre* (1979)
2. ↑  "Sidney Lumet". *Encyclopedia of World Biography*, (2004)

বহিঃসংযোগ
---------

* Official website
* Strasberg video lectures
* The Lee Strasberg Theatre & Film Institute
* ইন্টারনেট মুভি ডেটাবেজে লি স্ট্র্যাসবার্গ (ইংরেজি)
* ইন্টারনেট ব্রডওয়ে ডেটাবেজে লি স্ট্র্যাসবার্গ (ইংরেজি)
* John Strasberg Studios
* Photo & Gravesite
* Audio Interview with Lee Strasberg on WGBH
**আজমির** (হিন্দি: अजमेर, প্রতিবর্ণী. **অ্যজ্‌মের্**) ভারতের রাজস্থান রাজ্যের আজমির জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৬°২৭′ উত্তর ৭৪°৩৮′ পূর্ব﻿ / ﻿২৬.৪৫° উত্তর ৭৪.৬৩° পূর্ব﻿ / 26.45; 74.63। সমুদ্র সমতল হতে এর গড় উচ্চতা হল ৪৭২ মিটার (১৫৪৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে আজমির শহরের জনসংখ্যা হল ৪৮৫,১৯৭ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৪%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে অজমেরএর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

পর্যটন স্থান
------------

তারাগড় দুর্গ
আজমির শরীফ দরগাহ
* আজমির শরীফ দরগাহ

পরিবহন
------

### রেলপথে

আজমের জংশন(**AII**) শহরের প্রধান রেলওয়ে স্টেশন। বর্তমানে এই লাইন ডাবল ট্র্যাক ও বৈদ্যুতিকরণ করা হচ্ছে। সর্বমোট ৫টি প্লাটফর্ম রয়েছে। সমুদ্রপৃষ্ঠ থেকে ৪৮০ মিটার উঁচুতে অবস্থিত। উত্তর পশ্চিম রেল এর অন্তর্গত বিভাগীয় সদর দপ্তর এটি। উত্তরের লাইনটি মাদার জংশন পর্যন্ত , দক্ষিণ পশ্চিমের লাইনটি বাঙ্গুরগ্রাম হল্ট পর্যন্ত এবং দক্ষিণ পূর্বের লাইনটি আদর্শনগর পর্যন্ত বিস্তৃত। আজমের থেকে জয়পুর, আগ্রা হয়ে বিভিন্ন ট্রেন কলকাতা আসে।

তথ্যসূত্র
---------

1. ↑  "Ajmer"। *Falling Rain Genomics, Inc*। ৮ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি"। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**আনরকালী কউর হনারিয়ার** একজন পাঞ্জাবী শিখ আফগান রাজনীতিবিদ।. তিনি একজন নারী অধিকার কর্মী এবং একজন দন্ত-চিকিৎসক হিসেবে আফগানিস্তানের একটি হাসপাতালে কর্মরত আছেন। আফগানিস্তানে মাত্র ৩০,০০০ এর মতো শিখ এবং হিন্দু রয়েছে, ডা. আনরকালী কউর হনারিয়ার তাদের মধ্যে একজন । তিনি আফগানিস্তানের জাতীয় পরিষদের প্রথম অমুসলিম সদস্য।

ক্যারিয়ার
----------

২০০১ সালে আফগানিস্তান যখন তালিবান মুক্ত হয়, হনারিয়ার তখন কাবুল বিশ্ববিদ্যালয়ে মেডিসিনের উপর অধ্যয়ন করেন। তালিবান পতনের পর আফগানিস্তানের অর্ন্তবর্তীকালীন সরকার সদস্য, লয়া জিরগার সদস্য, এবং আফগান সংবিধান প্রণয়ন কমিটির সদস্য নির্বাচিত হন। ২০০৬ সালে তিনি আফগান স্বাধীন মানবাধিকার কমিশনের সদস্য হন। ২০১০ সালে, দেশের মেশরানি জিরগার সদস্য হিসেবে নির্বাচিত হন এবং প্রথম অমুসলিম নারী হিসেবে পার্লামেন্টের সদস্য হওয়ার মাইলফলক অর্জনের করেন। ২০১৫ সালের মাঝামাঝি সময়ে তিনি তার পদ থেকে পদত্যাগ করেন।

পুরস্কার ও সম্মাননা
-------------------

হনারিয়ার একজন সুপরিচিত মানবাধিকার কর্মী এবং সহনশীলতা এবং অহিংসা প্রচারের জন্য ইউনেস্কো-মদনজিৎ সিং পুরস্কারে ভূষিত করা হয়েছে। "তার কাজে তার দেশের মহিলাদের গার্হস্থ্য নির্যাতন, জোরপূর্বক বিয়ে এবং লিঙ্গ বৈষম্যের শিকার হওয়া এবং মানবাধিকার, পারস্পরিক শ্রদ্ধা ও সহনশীলতার আদর্শের উন্নয়নের ক্ষেত্রে ভূমিকা রেখেছে।" ২০০৯ সালে হনারিয়ার রেডিও ফ্রি ইউরোপীয় আফগান চ্যাপ্টার কর্তৃক বছরের সেরা ব্যক্তি হিসেবে মনোনিত হন।

তথ্যসূত্র
---------

1. ↑
2. 1 2 3  "2011 UNESCO-Madanjeet Singh Prize for the Promotion of Tolerance and Non-Violence to be awarded to Anarkali Honaryar (Afghanistan) and Khaled Abu Awwad (Palestine)"। UNESCO। ১৬ নভেম্বর ২০১১।
3. 1 2  Sambuddha Mitra Mustafi। "Afghanistan's Sikh heroine fights for rights"। *BBC*। Kabul।
4. ↑  Anarkali Kaur
5. ↑  Dr. Anarkali Kaur Honaryar
6. 1 2 3  Marzban, Omid (২৪ মার্চ ২০০৯)। "Young Afghan Rights Activist Selected As 'Person Of The Year'"। Radio Free Europe/Radio Liberty।
7. ↑  "UNESCO awards peace hero defenders – Anarkali Honaryar & Khaled Abu Awwad"। ১৫ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।

বহিঃসংযোগ
---------
**আনসার আহমেদ** (১৯৪৭-২০১৪) বাংলাদেশের জাতীয় পার্টির রাজনীতিবিদ ও কুমিল্লা-৮ (বরুড়া) আসনের সাবেক সাংসদ। তিনি ১৯৮৬ ও ১৯৮৮ সালের নির্বাচনে সংসদ সদস্য নির্বাচিত হয়েছিলেন।

জন্ম ও প্রাথমিক জীবন
--------------------

আনসার আহমেদ ১৯৪৭ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লা জেলায় জন্মগ্রহণ করেন। কুমিল্লা পৌরসভার প্রথম মুসলমান চেয়ারম্যান কংগ্রেস সংগঠক, ব্রিটিশ বিরোধী আন্দোলনের নেতা প্রয়াত হাজী তারু মিয়ার তৃতীয় ছেলে তিনি।

রাজনৈতিক ও কর্মজীবন
-------------------

আনসার আহমেদ বাবার পথ ধরেই রাজনীতির সাথে যুক্ত হন। তিনি ১৯৬৫ সালে ছাত্র ইউনিয়নের রাজনীতির সাথে যুক্ত হন। ১৯৬৯ সালে ছাত্রলীগে যোগ দিয়ে বৃহত্তর কুমিল্লা জেলা ছাত্রলীগের সভাপতি নির্বাচিত হন। ঊনসত্তরের গণঅভ্যুত্থানে সক্রিয় ভূমিকা রাখেন। ১৯৭১ সালে মুক্তিযুদ্ধ কালিন সময়ে ভারতের মেলাঘরে অবস্থিত ইয়ূথ ক্যাম্পের পলিটেক্যাল মটিভেটরের দায়িত্ব পালন করেন তিনি। মুক্তিযুদ্ধের সময় তিনি সাপ্তাহিক প্রতিনিধি নামে একটি পত্রিকাও প্রকাশ করতেন। দেশ স্বাধীনের পর জাসদের রাজনীতির সাথে যুক্ত হন। এরশাদ ক্ষমতায় আসলে তিনি জাতীয় পার্টিতে যোগদেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে সংসদ সদস্য নির্বাচিত হয়েছিলেন। ১৯৯০ সালে কুমিল্লা জেলা পরিষদের চেয়ারম্যান হিসেবে নয় মাস দায়িত্ব পালন করেন।

মৃত্যু
------

আনসার আহমেদ ২৪ জুন ২০১৪ সালে ঢাকার শমরিতা হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ নভেম্বর ২০১৯।
3. ↑  প্রতিনিধি, কুমিল্লা; ডটকম, বিডিনিউজ টোয়েন্টিফোর। "মারা গেছেন কুমিল্লার সাবেক সাংসদ আনসার আহমেদ"। *bangla.bdnews24.com*। ২০২০-০৪-২০ তারিখে মূল থেকে আর্কাইভ করা। সংগ্রহের তারিখ ২০১৯-১১-২৬।
4. ↑  "আনসার আহমেদ"। *প্রথম আলো*। সংগ্রহের তারিখ ২০১৯-১১-২৬।
**আলফ্রেদো আনহেল রোমানো** (স্পেনীয়: Ángel Romano, স্পেনীয় উচ্চারণ: [aŋxel ɾomˈano]; ২ আগস্ট ১৮৯৩ – ২২ আগস্ট ১৯৭২; **আনহেল রোমানো** নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।

রোমানো ১৯১১ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৭ সাল পর্যন্ত তিনি সর্বমোট ৭২ ম্যাচে ২৯টি গোল করেছিলেন। তিনি উরুগুয়ের হয়ে সর্বমোট নয়টি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২০, ১৯২১, ১৯২২, ১৯২৩, ১৯২৪ এবং ১৯২৬) অংশগ্রহণ করেছিলেন, যার মধ্যে ৬টি আসরে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

রোমানো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

আলফ্রেদো আনহেল রোমানো ১৮৯৩ সালের ২রা আগস্ট তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭২ সালের ২২শে আগস্ট তারিখে, উরুগুয়ের মোন্তেভিদেওতে ৭৯ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| উরুগুয়ে | ১৯১১ | ৫ | ২ |
| ১৯১২ | ৬ | ২ |
| ১৯১৩ | ১ | ০ |
| ১৯১৪ | ১ | ১ |
| ১৯১৫ | ২ | ০ |
| ১৯১৬ | ৫ | ০ |
| ১৯১৭ | ৫ | ৫ |
| ১৯১৮ | ৬ | ২ |
| ১৯১০ | ৮ | ১ |
| ১৯২০ | ৬ | ৫ |
| ১৯২১ | ৪ | ২ |
| ১৯২২ | ৫ | ১ |
| ১৯২৩ | ৪ | ২ |
| ১৯২৪ | ১১ | ৫ |
| ১৯২৬ | ২ | ১ |
| ১৯২৭ | ১ | ০ |
| সর্বমোট | ৭২ | ২৯ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Uruguay - Squad" [উরুগুয়ে - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* আনহেল রোমানো – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আনহেল রোমানো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আনহেল রোমানো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আনহেল রোমানো (ইংরেজি) উইকিউপাত্তে এটি সম্পাদনা করুন